Gatuzain (maskaradako pertsonaia)

Gatuzaina, gathüzaina, gatüzaina edo gateroa Zuberoako maskaradetako pertsonaia bat da, maskarada gorriko kidea. Aitzindari edo dantzari nagusietako bat da. Eskuetan gatua (katua) deitu sorgin-guraizeak daramatza, lehengo denboretan neskatilak zirikatzeko, haurrei ikara emateko edo zernahi gauza hartzeko erabiltzen zituenak. Gaur egun, ordea, dantzetara mugatzen da haren eginkizuna.

Janzkerari dagokionez, soinean jaka urdina, zilarrez edo urrez brodatutako bularralde zuriarekin, galtza horiak, galtzerdi zuriak eta azpantar horiak, eta buruan bonet zuria daramatza.

 Erreferentziak 

 Kanpo estekak 

Kategoria:Zuberoako maskarada
Kategoria:Euskal Herriko inauterietako pertsonaiak